钦定古今图书集成/明伦汇编/官常典/第399卷 > 厉汝进 查秉彝 徐养正 刘起宗 刘禄
## 钦定古今图书集成/明伦汇编/官常典/第399卷 > 厉汝进 查秉彝 徐养正 刘起宗 刘禄

按《明外史徐学诗传》：“厉汝进，字子修，滦州人。嘉靖十一年进士。授池州推官，征拜吏科给事中。湖广巡抚
陆杰以显陵工成，召为工部侍郎，汝进言杰素犯清
议，不宜佐司空。并劾尚书甘为霖、樊继祖不职，不纳。三迁
至户科都给事中。户部尚书王杲下狱，汝进与同官
海宁查秉彝、马平、徐养正，巴县刘起宗，章丘刘”禄合
疏言：“两淮输课之初，副使张禄遣使入都，广通结纳。
如太常少卿严世蕃、府丞胡奎等，皆承赂受嘱，有证。
世蕃窃弄父权，嗜贿张焰，童牛之牿，宜禁其始。”词连
仓场尚书王𬀩。嵩上疏自理，且求援于中官，以激帝
怒。帝责其代杲解释，命廷杖汝进八十，馀六十，并谪
云南、广西典史。汝进、得亦佐、秉彝、定远、养正、通海、起
宗、荔浦，禄、荔波。明年，嵩复假考察，夺汝进职。隆庆初，
起故官，未至京，卒。秉彝由黄州推官历户科左给事
中，数建白时事，终顺天府尹。养正以庶吉士历户科
右给事中。隆庆中，官至南京工部尚书。起宗初除衢
州推官，召为户科给事中。延绥洊饥，请帑金赈救，终
辽东苑马寺卿。禄以行人司擢户科给事中。谪后，自
免归。